આ પ્રકારના ચુકાદા ભાગ્યે જ જોવા મળે છે. આ કેસની હકીકતો ઘણી જ દુર્ભાગ્યપૂર્ણ છે. હરિયાણા પાનીર ભંડાર કે જે મીઠાઈ અને નમકીન બનાવે છે તે પ્રક્રિયા વગરના ધંધાના પ્રવાહી તત્ત્વોને નદીમાં વહાવતા પકડાયું હતું. તેની સામેની ફરિયાદ તો છેક જૂન ૨૦૦૦માં દિલ્લી પ્રદૂષણ નિયંત્રણ બૉર્ડ દ્વારા જળ (પ્રદૂષણ અટકાયત અને નિયંત્રણ) અધિનિયમ ૧૯૭૪ હેઠળ નોંધાવાઈ હતી. ઘટનાસ્થળનું નિરીક્ષણ કરાયા પછી આમ કરાયું હતું.